IN nomine sanctæ  indiuiduæ Trinitatis, LVDOVICVS pacificus, augustus  inuictus gratia Dei Rex. Sicut certum est, quia Deus potentes non abiicit, sine quo potestas non est: ita quoque liquet, quod Potentum opera interrogabit,  ob hoc nobis summopere curandum est, vt cum vel prodesse, vel obesse, ipso disponente, possumus, nostrum posse sub eius nutu penitus subigentes, quod honori sanctæ eius Ecclesiæ proficiat certatim faciamus. Quapropter cunctis tam Regibus, quam reliquarum dignitatum personis præsentibus vel futuris notum sit, quod petiit a nobis quidam fidelis noster Hugo filius Richardi vir illustrissimus,  Marchio, quatenus quoddam Monasterium nomine CLVNIACVM, quod a WILLERMO viro magnifico in honore primorum Apostolorum, PETRI videlicet  PAVLI, per manus BERNONIS cuiusdam reuerendi Abbatis constructum est, per hoc nostræ authoritatis Præceptum, sicut ab antecessoribus auctum est,  per priuilegia Apostolica ab omni inquietudine vel dominatu omnium hominum absoluamus, sit vero ipse locus, iuxta quod ipse Willermus sub terribili  magna adiuratione constituit,  Apostolicæ sedi per Testamentum, ad tuendum, non ad dominandum subiugauit, ab omni seculari dominatu tam Regum, quam cunctorum Principum, seu propinquorum eiusdem Willermi, quin  omnium hominum penitus liber  absolutus. In ordine vero Monastico persistat,  secundum tenorem Testamenti, quod inde fecit, aministret: habitatores autem in ordine regulari degentes, Abbatem sibi secundum Regulam S. BENEDICTI de semetipsis post ODONEM, qui nunc præest, eligant. Res quoque suas communes, quas vel nunc habent, aut in futuro adquisituri; siue nostra scilicet libertate, siue quorumlibet largitione, sunt, sine cuiuslibet dominatione, aut contradictione possideant. In nundinis nullum teloneum soluant. Homines eorum liberos ac seruos nemo sine ipsorum voluntate distringat. Decimas suas indominicatas ad hospitale habeant. Ecclesias vero suas, cum omnibus suis decimis, sicut per priuilegium Romanum,  per scripta Episcoporum adquisierunt, teneant,  possideant. Cortes vero quas per præcepta antecessorum nostrorum, siue aliorum Regum adquisierunt, inconuulsas teneant, ac possideant. Nominantur autem ipsæ cortes in Matisconensi pago Salustriacus,  Chauinias,  tertia pars piscinæ, cui vocabulum est Osa, cum mansis  piscatoribus ad ipsam partem pertinentibus. Et in Lugdunensi pago Camberiacus  Sauigniacus ex parte Hugonis ac Lotharij Regum. Idem in eodem pago Amberta, quam Bernardus a Ludouico Imperatore, per Præceptum adquisiuit. Prædia nihilominus seu possessiones, atque aloda quæ prædicto Monasterio a diuersis personis, Christique fidelibus, suis temporibus condonata sunt, in quibuscumque pagis vel Vicariis constiterint, cum omnibus suis appendiciis iure suo perpetualiter vindicent. De siluis, vbi partem habent,  terris, nullus, nisi per ipsorum voluntatem terraticum accipiat. Secundum sane excommunicationes Apostolicorum, quæ priuilegiis insertæ sunt,  secundum contestationem quam præfatus Willermus imprecatus est; Nos quoque in Christi nomine præcipimus  contestamur, vt numquam alicui mortalium, Regi videlicet, Episcopo, vel Comiti quolibet pacto subiiciatur, sed iuxta traditionem, quam nostris diebus tenere videntur, eis viuere liceat. Quod si exorbitauerint, iudicio Dei, siue Regulæ correptioni reseruentur,  donatio Deo  Sanctis eius facta nullatenus rescindatur. Quod verius vt credatur, diligentiusque ab omnibus obseruetur, manu propria roborantes, de annulo nostro subter annotari iussimus. Signum Domni LVDOVICI gloriosissimi Regis. [Monogramme] Gerardus Notarius ad vicem Artaldi Episcopi recognouit. Actum in Querceco iuxta Dociacum villam super fluuium Carum, XII. Kal. Iul. Indict. XII. anno IV. regnante LVDOVICO Rege, in Dei nomine feliciter, Amen.